Chaeropus ecaudatus

***Chaeropus ecaudatus***, coñecido na bibliografía como **bandicut de pés de porco**, (do inglés *pig-footed bandicoot*) é unha especie de mamífero marsupial australidelfo da orde dos peramelemorfos, única do xénero *Chaeropus*, que á súa vez era o único da familia dos queropódidos (*Chaeropodidae*).

Era un pequeno marsupial herbívoro que habitaba nas chairas áridas ou semiáridas do interior de Australia, que se considera extinguido desde o ano 1958.

## Características 
Tiña un tamaño similar ao dun gato, e morfoloxicamente se asemellaba moito aos bilbís (especies do xénero *Macrotis*), con extremidades longas e delgadas.

Unha das súas principais característicae era a gran redución do número de dedos, presentando no pé anterior unicamente o segundo e o terceiro dedo, cun pequeno rudimento do cuarto, formando coas súas longas uñas e grandes almofadas apicais, un pé que se parecía superficialmente ao dun artiodáctilo. En cambio, no pé posterior, o cuarto dedo formaba o pé funcional por si só, cunha soa uña e unha almofada apical que recordaba o pé dun perisodáctilo.

En canto ao nome específico, *ecaudatus*, está construído polo elemento latino *e-*, de *ex*, co significado de 'privación' ou 'negación', e o adxectivo *caudatus*, 'con cola', derivado de *cauda*, 'cola'.

O nome completo da especie, *Chaeropus ecaudatus*, significa literalmente, por tanto, 'o de pés de porco sen cola'.
 
### Clasificación 
Como quedou dito, esta especie é a única do seu xénero, e da súa familia:

'*Orde *Peramelemorphia'''* Ameghino, 1889
* Familia † *Chaeropodidae* Gill, 1872 
** Xénero † *Chaeropus* Ogilby, 1838
*** † *Chaeropus ecaudatus* (Ogilby, 1838)

## Galería de imaxes 

File:Mus Nat Hist Nat 25022013 Chaeropus ecaudatus.jpg|Espécime taxidermizadoMuseo Nacional de Historia Natural de París
File:Pig-footed Bandicoot Pengo.jpg|Espécime taxidermizadoMuseo de Melbourne
File:John Gould, Pig-footed Bandicoot (19th-century).jpg|Lámina de John Gould (século XIX)
File:Cambridge Natural History Mammalia Fig 087.jpg|Lámina de *Choeropus castanotis* (= † *Chaeropus ecaudatus*).
File:Cambridge Natural History Mammalia Fig 085.png|Lámina de *Cambridge Natural History*. (1902). Comparación do esqueleto da man de *Choeropus castanotis* e Bandicut (*Perameles*). 

## Notas 
## Véxase tamén 
### Bibliografía 
* Grzimek, B., Schlager, N. & Olendorf, D (2003): *Grzimek's Animal Life Encyclopedia*. Detroit: Thomson Gale. 
* Macdonald, D. & Norris, S., eds (2006): Bandicoots. pp.&nbsp;824–827 en *The Encyclopedia of Mammals*, Vol. 1, Fourth Edition. Londres: The Brown Reference Group. 
* McKenna, M. C. & Bell, S. K. (1997): *Classification of Mammals Above the Species Level*. Nova York: Columbia University Press. ISBN 0-231-11013-8. 
* Rowland, P. & Strahan, R., eds. (1995): *The Mammals of Australia*. Washington, D.C.: Smithsonian Institution Press.
* Seebeck, J. (1990): *Bandicoots and Bilbies*. Norton, Australia: Surrey Beatty and Sons in association with the Australian Mammal Society.
* Vaughan, T. A. (1986): *Mammalogy*. Third Edition. Fort Worth, Texas: Saunders College Publishing. 
* Vaughan, T. A.; J. M. Ryan & N. J. Czaplewski (2000): *Mammalogy*. Fourth Edition. Philadelphia, Pennsylvania: Saunders College Publishing. 
* Wilson, D. E. & Reeder D. M. (editores) (2005): *Mammal Species of the World. A Taxonomic and Geographic Reference*, 2 vol. 3ª ed. Baltimore, Maryland, EE. UU.: Johns Hopkins University Press. ISBN 0-8018-8221-4.

### Outros artigos 
* Marsupiais
* Australidelfos
* Peramelemorfos

### Ligazóns externas 
#### Familia 
* Chaeropodidae Gill, 1872 no ITIS.
* Chaeropodidae na ADW.
* Chaeropodidae na EOL.

#### Xénero 
* *Chaeropus* Ogilby 1838 (bandicoot)  en Fossilworks.
* *Chaeropus* Ogilby, 1838 no ITIS.
* *Chaeropus* na ADW.
* *Chaeropus* na EOL.
* *Chaeropus* no NCBI.

#### Especie 
* *Chaeropus ecaudatus* (Ogilby, 1838) no ITIS.
* *Chaeropus ecaudatus* na ADW. Ampla información e bibliografía 
* *Chaeropus ecaudatus* na EOL.
* *Chaeropus ecaudatus'' na UICN.